Diari Oficial de la Generalitat Valenciana


Sumari del DOGV 3388, del 07-12-1998 (1998/9584)

Informació pública de les Bases per a la provisió d'una plaça de policia local del Cos de Policia Local, vacant en la plantilla de funcionaris de l'Ajuntament d'Oropesa del Mar.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9584


Data del document
:   01-10-1998

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * policia
    * concurs administratiu
    * administració local

Informació pública de les Bases per a la provisió d'una plaça de policia local del Cos de Policia Local, vacant en la plantilla de funcionaris de l'Ajuntament d'Oropesa del Mar. [1998/S9584]
  
Rafael Albert Roca, alcalde president de l'Ajuntament d'Oropesa del Mar, fa saber:
  
Que el Ple de l'Ajuntament, en sessió ordinària celebrada el dia 30 de setembre de 1998, va aprovar la convocatòria de proves selectives per a proveir una plaça de guàrdia de la policia local de la plantilla de personal funcionari d'aquest Ajuntament, inclosa en l'oferta d'ocupació pública de 1998, mitjançant la modificació de l'oferta d'ocupació pública aprovada pel Ple en data 30 de setembre de 1998.
  
També s'aprovaren les bases de la convocatòria que es transcriuen íntegres tot seguit:
  
Convocatòria per a cobrir una plaça de guàrdia de la policia local vacant en la plantilla de l'Ajuntament d'Oropesa del Mar (Castelló).
  
Primera. Objecte de la convocatòria
  
És objecte d'aquesta convocatòria la provisió d'una plaça de guàrdia de la policia local, vacant en la plantilla d'aquest Ajuntament, i també aquelles que pogueren quedar vacants fins a l'inici de les proves d'aquesta convocatòria.
  
Si no s'arribaren a cobrir les places de l'oposició, els resultats parcials obtinguts pels opositors podran servir com a valoració justificativa per a cobrir aquelles places o noves vacants que es produïsquen, amb caràcter interí, si la corporació considerara convenient que aquestes places s'ocupen amb aquest caràcter.
  
Segona. Condicions dels aspirants
  
Per a ser admesos en la realització de les proves selectives els aspirants hauran de reunir els requisits següents en la data en què finalitze el termini de presentació d'instàncies:
  
a) Tenir nacionalitat espanyola.
  
b) Estar en possessió del títol de graduat escolar, formació professional de primer grau o equivalent, o acomplides les condicions per a obtenir-lo en la data en què finalitze el termini de presentació d'instàncies.
  
c) No patir cap malaltia o defecte físic que impedisca l'exercici de les funcions i tenir una estatura mínima d'1,65 metres per als homes i 1,60 metres per a les dones.
  
d) Tenir complits 18 anys, sense excedir de l'edat de 30 anys.
  
Als efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de Serveis Especials, classe policia local i els seus auxiliars.
  
e) No haver estat separat mitjançant expedient disciplinari del servei de l'estat, de les comunitats autònomes o d'entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2 (model antic) o classe A (per a motocicletes sense límit de cilindrada) i B, amb autorització per a conduir vehicles d'urgència a què fa referència el Reglament General de Conductors aprovat pel Reial Decret 772/1997, de 14 d'abril, i on constaran les sigles BTP en la part posterior del permís de conducció.
  
El que es disposa en l'apartat c) s'haurà d'acreditar d'acord amb el que es disposa en la base 7.A.a).
  
Tercera. Presentació d'instàncies i documentació annexa
  
Les instàncies sol·licitant prendre part en aquesta oposició es dirigiran al senyor alcalde president d'aquest Ajuntament, i es presentaran en el Registre General o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, durant el termini de vint dies naturals a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta oposició els aspirants hauran de manifestar que reuneixen tots i cadascun dels requisits exigits en la base segona, i també que coneixen i accepten les bases reguladores del procés.
  
Les bases es publicaran en el Butlletí Oficial de la Província i en el Diari Oficial de la Generalitat Valenciana.
  
Les instàncies aniran acompanyades:
  
a) Fotocòpies, compulsades del seu original, del DNI i del permís de conducció.
  
b) Justificant d'haver ingressat en la Caixa Municipal els drets d'examen, que es fixen en 1.500 pessetes. Els esmentats drets d'examen sols es tornaran a aquelles persones que no siguen admeses en el procediment selectiu per falta d'algun dels requisits exigits per a prendre part en aquest.
  
Serà causa d'exclusió la no-presentació d'algun dels documents abans esmentats.
  
Quarta. Admissió d'aspirants
  
Expirat el termini de presentació d'instàncies, l'Alcaldia, mitjançant resolució, aprovarà la llista d'aspirants admesos i exclosos, que es publicarà en el Butlletí Oficial de la Província i en el tauler d'anuncis de l'Ajuntament, i es concedirà un termini de deu dies per tal d'esmenar errors.
  
Transcorregut aquest termini sense que hi haja cap reclamació, s'entendran definitives aquestes llistes, i l'Alcaldia resoldrà les reclamacions presentades, si escau. En la resolució per la qual s'aproven les llistes es determinarà el lloc, la data i l'hora de la celebració del primer exercici de l'oposició.
  
Cinquena. Tribunal qualificador
  
1. El tribunal qualificador estarà integrat de la forma següent:
  
President: El de la corporació o membre d'aquesta en qui delegue.
  
Secretari: Actuarà com a secretari el de la corporació o funcionari en qui delegue, que actuarà a més a més de vocal.
  
Vocals:
  
- El cap del Cos de la Policia Local de la Corporació, i si hi manca, un funcionari de la corporació d'igual o superior categoria a la del lloc a ocupar.
  
- Un representant del professorat oficial, designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- Un funcionari designat per l'Alcaldia d'igual o superior categoria a la del lloc a ocupar.
  
- Un delegat del personal funcionari.
  
2. La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos, i també en el tauler d'anuncis de l'Ajuntament.
  
3. La corporació sol·licitarà dels òrgans corresponents la designació dels respectius representants, que s'haurà d'efectuar en el termini dels vint dies següents al de la recepció de la sol·licitud.
  
4. Els vocals del tribunal posseiran igual o superior titulació acadèmica que l'exigida per als llocs de treball oferits.
  
5. El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
6. El tribunal podrà disposar de la incorporació d'assessors especialistes en les seues sessions.
  
7. El tribunal no podrà aprovar ni declarar que han superat les proves selectives un nombre superior d'aspirants al de les places convocades. Els membres del tribunal seran indemnitzats en la forma i quantia que s'estableix en el Reial Decret 236/1988, sobre indemnitzacions per raó del servei, revisat per l'Ordre d'11 de febrer de 1991, per acord del Consell de Ministres.
  
Sisena. Començament i desenvolupament de l'oposició
  
El primer exercici o prova començarà en la data en què es determine i serà anunciada en el Butlletí Oficial de la Província.
  
L'ordre de l'actuació dels opositors s'iniciarà pel primer d'aquests el cognom primer del qual comence per la lletra que es determine anualment per l'administració de l'estat, i a continuació per ordre alfabètic.
  
Els aspirants seran convocats per a l'exercici en crida única, i seran exclosos aquells que no compareguen, llevat dels casos de força major, degudament justificats i valorats lliurement pel tribunal.
  
Una vegada convocades les proves selectives no serà obligatòria la publicació dels successius anuncis de la celebració de la resta d'exercicis en els diaris oficials, no obstant això, el tribunal farà públic en el tauler d'edictes de la Casa Consistorial aquells punts d'interés per als opositors.
  
Les proves selectives a celebrar i els seus programes, i la relació de mèrits que seran tinguts en compte en la selecció dels aspirants, es recullen en els annexos corresponents a aquesta convocatòria.
  
Les qualificacions de cada exercici es faran públiques el mateix dia en què s'acorden, i seran exposades en el tauler d'edictes de la corporació.
  
El tribunal queda facultat per a fixar en un mateix dia distints exercicis de l'oposició, a excepció que algun aspirant manifeste, per escrit, que hi ha quaranta-vuit hores entre l'acabament d'un exercici i el començament de l'altre.
  
Setena. Procediment de selecció
  
Les proves de la fase oposició per a policia seran les següents:
  
A) Fases prèvies.
  
a) Proves mèdiques. En la data que conste en el Butlletí Oficial de la Província, els aspirants hauran de comparèixer a l'inici de les proves portant certificat mèdic oficial en el qual conste textualment que l'aspirant no posseeix cap causa d'exclusió de les recollides en l'Ordre de 22 de desembre de 1997, de la Conselleria de Presidència. Aquest certificat mèdic tindrà que superar els noranta dies des de la seua expedició.
  
L'aspirant que no presente el certificat mèdic anterior, o que el seu contingut no s'ajuste a allò preceptuat en aquestes bases, serà declarat no apte.
  
b) Prova psicotècnica. En la data i lloc que indique el tribunal, els aspirants se sotmetran a una prova psicotècnica, d'acord amb allò especificat en el barem de l'annex III, de l'Ordre de 5 de desembre de 1994, de la Conselleria d'Administració Pública.
  
L'exercici psicotècnic serà eliminatori, amb la qualificació d'apte o no apte.
  
B) Primer exercici. De caràcter obligatori. Consistirà a superar proves d'aptitud física que posen de manifest la capacitat de l'exercici del lloc de treball el contingut i les marques del qual seran:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb cursa: homes, 4 metres; dones, 3,80 metres.
  
- Salt d'altura: homes, 1'10 metres; dones, 1 metre.
  
- Cursa de velocitat en 60 metres: homes, 10 segons; dones, 12 segons.
  
- Cursa de resistència en 1.000 metres: homes, 4 minuts; dones, 4 minuts i 10 segons.
  
La qualificació d'aquest exercici serà d'apte o no apte, i s'haurà de superar com a mínim quatre de les proves per a ser qualificat com a apte.
  
L'Ajuntament declina tota responsabilitat pels accidents o lesions que puguen produir-se els aspirants com a conseqüència de l'actuació d'aquests en aquestes proves.
  
Segon exercici. De caràcter obligatori. Consistirà a desenvolupar per escrit, durant un temps màxim de dues hores, quatre temes elegits per sorteig, un de cadascun dels grups primer a quatre, ambdós inclusivament, que componen el temari i s'acompanya com a annex I. Aquests temes es llegiran en sessió pública davant el tribunal, que podrà formular les preguntes o aclariments que sobre aquests jutge oportuns. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici s'haurà d'obtenir un mínim de 5 punts.
  
Tercer exercici. De caràcter obligatori. Consistirà a contestar un qüestionari de cinquanta preguntes amb respostes alternatives, sobre els temes que componen el programa del grup cinqué, amb un temps màxim d'una hora.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar-lo.
  
Quart exercici. De caràcter obligatori. Consistirà a traduir del valencià al castellà, i viceversa, un text proposat pel tribunal, en un temps a determinar.
  
Aquest exercici es qualificarà de 0 a 2 punts, i no serà eliminatori.
  
Vuitena. Relació d'aprovats, curs selectiu i nomenament
  
Finalitzada la qualificació dels aspirants, el tribunal publicarà la relació d'aprovats per ordre de puntuació, i aquests no podran ultrapassar el nombre de places convocades, i s'elevarà aquesta relació a la Presidència de la Corporació.
  
Presentació de documents:
  
Els opositors aprovats presentaran, dins del termini de vint dies naturals des que es publique en el tauler d'anuncis la proposta del tribunal, els documents acreditatius de reunir les condicions de capacitat i requisits en la convocatòria.
  
Aquests documents seran els següents:
  
a) Còpia autenticada o fotocòpia, que s'haurà d'acompanyar de l'original, per a la seua compulsa, del títol exigit en la convocatòria o justificants d'haver pagat els drets de la seua expedició, unit al certificat d'estudis corresponent.
  
b) Declaració jurada de no haver estat separat mitjançant expedient disciplinari del servei de l'estat, comunitat autònoma o administració local, ni trobar-se inhabilitat per a l'exercici de funcions públiques, ni de trobar-se incapacitat ni tenir incompatibilitat per a ocupar la plaça de la qual es tracte.
  
Aquells que tinguen la condició de funcionaris públics estaran exempts de justificar les condicions i requisits exigits i acreditats per a obtenir el seu nomenament anterior, i sols hauran de presentar el certificat del ministeri o organisme de qui depenga, i acreditarà la seua condició i altres circumstàncies que consten en el seu expedient personal.
  
Qui dins del termini indicat, i llevat de casos de força major, no presentaren la seua documentació, o no reuniren els requisits exigits, no podran ser nomenats, i quedaran anul·lades totes les actuacions i sense perjudici de la responsabilitat en què hagueren pogut ocórrer per haver comés falsedat en les instàncies presentades per a prendre part en les convocatòries.
  
Els aspirants proposats, després de la presentació prèvia de la documentació exigida en aquestes bases, s'incorporaran a l'Institut Valencià de Seguretat Pública per a seguir el curs de contingut teòric pràctic integrat per dues fases:
  
- Una de formació i selecció en l'Institut Valencià de Seguretat Pública, amb duració de quatre mesos, i una altra, una vegada superada l'anterior, de pràctiques en l'Ajuntament convocant, amb una duració de dos meses. La qualificació del període de pràctiques correspondrà a l'Institut Valencià de Seguretat Pública, la valoració es farà partint de criteris objectius, que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
Acabat el curs teòric pràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que hagen superat el curs teòric pràctic, amb indicació de la puntuació o qualificacions obtingudes, als efectes del seu nomenament com a funcionari. Els nomenaments s'hauran d'efectuar en el termini màxim de quinze dies, comptadors des de la comunicació de l'Institut Valencià de Seguretat Pública.
  
En cada convocatòria els aspirants que no superaren el curs teoricopràctic podran incorporar-se al curs immediatament posterior. De no superar aquest segon curs quedaran definitivament decaiguts al seu dret de reserva.
  
Per a la realització del curs teoricopràctic, els aspirants seran nomenats funcionaris en pràctiques i percebran a càrrec de la corporació respectiva les retribucions que els corresponguen.
  
Mentre no realitzen el curs teoricopràctic ocuparan les places i seran nomenats funcionaris interins.
  
Novena. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre d'aquesta.
  
Deu. Norma final
  
Aquesta convocatòria, les seues bases i tots els actes administratius que es deriven d'aquesta podran ser impugnats pels interessats en els casos i formes establits en la LLei de Règim Jurídic de les Administracions Públiques i del Procediment Administratiu Comú.
  
Onze
  
En allò previst en aquestes bases s'estarà al que es disposa en el Decret 152/1991, de 29 d'agost, del Consell de la Generalitat Valenciana; Ordre del conseller d'Administració Pública per la qual es desenvolupa el Decret 152/1991, de 29 d'agost, i en la reglamentació que per a l'ingrés en la funció pública establesca la comunitat autònoma i supletòriament el Reial Decret 2.223/1984, de 19 de desembre, Reial Decret 28/1990, de 15 de gener; Llei 2/1990, de 4 d'abril, de la Generalitat Valenciana.
  
Annex I
  
Programa de l'oposició
  
Grup primer. Dret polític i administratiu
  
Tema 1. Organització política de l'estat espanyol. Classes i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució espanyola de 1978. Entitats que comprén l'administració local.
  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El Ple de l'Ajuntament. La comissió de govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Penal
  
Tema 15. El codi penal. Dels delictes i les faltes. De les causes que atenuen, agreugen i eximeixen la responsabilitat criminal.
  
Tema 16. Classes de faltes. Contra les persones. Contra el patrimoni. Contra els interessos generals. Contra l'ordre públic.
  
Tema 17. Classes de delictes. Contra el patrimoni i contra l'ordre socioeconòmic. contra l'administració pública. Contra l'administració de justícia. Dels delictes comesos per funcionaris públics contra les garanties constitucionals. Delictes contra la seguretat del trànsit.
  
Tema 18. Obligacions i competències dels ajuntaments. Les ordenances municipals. Els bans de l'alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Trànsit
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglament General de Circulació, aprovat pel Reial Decret 13/1992, de 17 de gener, per a l'aplicació i desenvolupament del Text articulat de la Llei sobre Trànsit i Circulació de Vehicles a Motor i Seguretat Vial.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 24. Els accidents de trànsit. Concepte i consideracions prèvies. Causes. Classes i fases.
  
Grup cinqué
  
Tema 25. Llista de carrers d'Oropesa de Mar.
  
Tema 26. Partides i urbanitzacions del terme municipal d'Oropesa del Mar.
  
Tema 27. Situació dels edificis relatius a organismes oficials; serveis i instal·lacions municipals; centres d'interés, etc.
  
Tema 28. L'Ajuntament d'Oropesa del Mar: composició i organització de govern.
  
Tema 29. Policia local d'Oropesa del Mar: composició, organigrama i mitjans.